b'\n_START_ARTICLE_\nDienvidu tropu loks\n_START_PARAGRAPH_\nDienvidu tropu loks \xe2\x80\x94 viena no piec\xc4\x81m galvenaj\xc4\x81m paral\xc4\x93l\xc4\x93m, kas atz\xc4\xabm\xc4\x93tas uz Pasaules kartes. Tas atrodas 23\xc2\xb0 26\xe2\x80\xb2 22\xe2\x80\xb3 uz dienvidiem no ekvatora. \xc5\xa0is loks ir iev\xc4\x93rojams ar to, ka tas ir t\xc4\x81l\xc4\x81k\xc4\x81 vieta uz dienvidiem, kur Saule dienas vid\xc5\xab var atrasties 90\xc2\xb0 augstum\xc4\x81 virs horizonta, t.i., tie\xc5\xa1i virs galvas. \xc5\xa0\xc4\x81d\xc4\x81 gad\xc4\xabjum\xc4\x81 priek\xc5\xa1metiem un m\xc4\x81j\xc4\x81m nav \xc4\x93nu, \xc5\xa1is br\xc4\xabdis ilgst pavisam neilgu laiku un tikai vienu reizi gad\xc4\x81, decembr\xc4\xab._NEWLINE_T\xc4\x81dos pa\xc5\xa1os zieme\xc4\xbcu platumos atrodas ar\xc4\xab Zieme\xc4\xbcu tropu loks. Visa teritorija, kas atrodas uz dienvidiem no dienvidu tropu loka un l\xc4\xabdz dienvidu pol\xc4\x81rajam lokam, ir m\xc4\x93ren\xc4\x81 josla ar m\xc4\x93renu klimatu._NEWLINE_Dienvidu tropu loka atra\xc5\xa1an\xc4\x81s vieta ir main\xc4\xabga, jo tas atkar\xc4\xabgs no Zemes ass sl\xc4\xabpuma, kur\xc5\xa1 savuk\xc4\x81rt main\xc4\x81s sare\xc5\xbe\xc4\xa3\xc4\xabtas Zemeslodes kust\xc4\xabbas d\xc4\x93\xc4\xbc.'